K I V O N A T

Vecsés Város Önkormányzat Képviselő-testülete 2013. szeptember 17-én

megtartott ülésének jegyzőkönyvéből

**Tárgy:** **Javaslat Vecsés Város Önkormányzata Képviselő-testületének a hulladékgazdálkodási közszolgáltatásról szóló ../2013.(…) önkormányzati rendelete megalkotására, valamint a VETÜSZ Kft-vel közszolgáltatási szerződés megkötésére**

**20/2013. (IX.19.) rendelet**

**Vecsés Város Önkormányzatának Képviselő-testülete megalkotja Vecsés Város Önkormányzata Képviselő-testületének 20/2013. (IX.19.) önkormányzati rendeletét a hulladékgazdálkodási közszolgáltatásról.**

(9 igen szavazat, egyhangú)

**Szlahó Csaba sk. Mohainé Jakab Anikó sk.**

**polgármester jegyző**

**A kivonat hiteles: Kapják:**

**2013. szeptember 19.**

**Vecsés Város Önkormányzata Képviselő-testületének 20/2013. (IX.19.) önkormányzati rendelete a hulladékgazdálkodási közszolgáltatásról**

**(egységes szerkezetben a 14/2015. (VII.30.), a 8/2016. (IV.28.) és a 20/2016. (XII.15.) önkormányzati rendelettel)**

Vecsés Város Önkormányzatának Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, az Alaptörvény 32. cikk (2) bekezdésében és a hulladékról szóló 2012. évi CLXXXV. törvény 35. §-ban meghatározott feladatkörében eljárva a következőket rendeli el:

1. **A hulladékgazdálkodási közszolgáltatás tartalma**

**1.§** (1) Vecsés Város Önkormányzata (a továbbiakban: Önkormányzat) - a közigazgatási területére kiterjedően - hulladékgazdálkodási közszolgáltatási szerződés keretében biztosítja a hulladékgazdálkodási közszolgáltatás ellátását.

(2)[[1]](#footnote-1) Az Önkormányzat a hulladékgazdálkodási közszolgáltatás ellátását a Vecsési Városgondnok Nonprofit Kft. (a továbbiakban: Városgondnok Kft.) útján biztosítja.

**2.§[[2]](#footnote-2)** (1)A Városgondnok Kft. hulladékgazdálkodási tevékenysége a közszolgáltatási tevékenységre vonatkozó engedélyben felsorolt hulladékokra és tevékenységekre - így a gyűjtésre és szállításra - terjed ki.

(2)[[3]](#footnote-3)

1. **A hulladékgazdálkodási közszolgáltatás ellátásának és igénybevételének rendje**

**3.§** (1)[[4]](#footnote-4) Az ingatlanon gyűjtött hulladék elszállítása kizárólag a Városgondnok Kft. által meghatározott 60, 80, 110, 120, 240 és 1100 literes gyűjtőedényekben, továbbá a közterületen kijelölt helyeken elhelyezett konténerekben történik. Az ingatlanhasználó és a Városgondnok Kft. közötti jogviszonyt a közszolgáltatás igénybevétele hozza létre vagy azon tény, hogy a közszolgáltató a közszolgáltatást az ingatlanhasználó részére felajánlja vagy a közszolgáltatás teljesítésére rendelkezésre áll.

(2)[[5]](#footnote-5) A hulladékról szóló 2012. évi CLXXXV. törvény (a továbbiakban: Ht.) 2. § 34. pontja szerinti ingatlanhasználó (a továbbiakban: ingatlanhasználó) az edényzetben kihelyezett háztartási települési hulladékát kiegészítheti a Városgondnok Kft. logójával ellátott sárga színű műanyag zsákkal, amelyet a közszolgáltató az edényzet kiürítésével egyidejűleg szállít el. A közszolgáltató kizárólag az ilyen módon kihelyezett többlethulladék elszállítására kötelezhető.

(3) Az elszállításra összegyűjtött zöldhulladék a közszolgáltatónál megvásárolható, 110 literes zsákban helyezhető ki. A zöldhulladék elszállítása április 1. és október 30. közötti időszakban, havonta két alkalommal történik, a szolgáltató által megjelölt napokon. Egy szállítási nap alkalmával legfeljebb 10 darab zöldhulladékot tartalmazó zsák helyezhető ki ingatlanonként.

(4)[[6]](#footnote-6)A gyűjtőedényben elhelyezhető vegyes hulladék súlya:

1. 60 liter űrtartalmú gyűjtőedény esetében legfeljebb 14 kg;
2. 80 liter űrtartalmú gyűjtőedény esetében legfeljebb 18 kg;
3. 110 liter űrtartalmú gyűjtőedény esetében legfeljebb 25 kg;
4. 120 liter űrtartalmú gyűjtőedény esetében legfeljebb 28 kg;
5. 240 liter űrtartalmú gyűjtőedény esetében legfeljebb 56 kg;
6. 1100 liter űrtartalmú gyűjtőedény esetében legfeljebb 250 kg.

(5)[[7]](#footnote-7) A települési hulladék részét képező papír-, műanyag, üveg- és fémhulladék gyűjtését a közszolgáltató házhoz menő gyűjtőjáratokkal, gyűjtőszigetek működésével vagy ezek kombinációjával biztosítja. A szelektíven gyűjtött hulladékok ürítési gyakoriságáról és a gyűjtési alkalmakról a Városgondnok Kft. a lakosságot tájékoztatja.

**4.§** (1)[[8]](#footnote-8)A közszolgáltatás igénybevétele az ingatlanhasználó – ide értve a gazdálkodó szervezeteket is - részére kötelező**.** Az ingatlanhasználó köteles a keletkezett hulladék mennyiségének megfelelő gyűjtőedényt saját költségén biztosítani, azok tisztántartásáról és rendeltetésszerű használatáról gondoskodni.

(2) A hulladékgyűjtő edényekben tilos állati tetemet, mérgező, robbanó és tűzveszélyes anyagot, folyékony vagy veszélyes hulladékot, továbbá olyan anyagot elhelyezni, amely a szállító személyzet testi épségét vagy a jármű műszaki berendezését veszélyezteti. Ezekben az esetekben a jármű személyzete köteles a szállítást megtagadni.

(3)[[9]](#footnote-9) A vegyes hulladék gyűjtésére szolgáló szabvány gyűjtőedényt az Önkormányzat elektronikus jeladórendszerrel (RFID) látja el, amely alkalmas a gyűjtőedény azonosítására. Amennyiben a Városgondnok Kft. az edény egyedi azonosítását elvégezte vagy annak elvégzését felajánlotta, úgy a közszolgáltatás csak a jeladórendszerrel felszerelt gyűjtőedényzettel vehető igénybe.

**5.§[[10]](#footnote-10)** A települési szilárd hulladékot a Városgondnok Kft. hetente egy alkalommal, a társaság üzletszabályzatában meghatározott ütemezés szerint szállítja el.

**6.§** Az Önkormányzat évente legalább egy alkalommal lomtalanítást szervez, amelynek részleteiről a Vecsési Polgármesteri Hivatal a szállítást megelőzően legalább 15 nappal hirdetményt tesz közzé.

1. **A közszolgáltatás igénybevételére vonatkozó adatkezelési rendelkezések**

**7.§** (1)Az ingatlanhasználó köteles eleget tenni a hulladékkal kapcsolatos adatszolgáltatási kötelezettségének. Az ingatlanhasználó köteles a közszolgáltatónak 8 napon belül bejelenteni személyes adatait, így a közszolgáltatást igénybe vevő nevét, lakcímét, születési helyét és idejét, továbbá anyja nevét. Gazdálkodó szervezet esetén a cégnév, cégjegyzékszám, székhely és adószám megadása kötelező.

(2) A Közszolgáltató jogosult az ingatlanhasználó (1) bekezdésben felsorolt adatait az e rendelet szerinti közszolgáltatás teljesítésével összefüggésben kezelni. A közszolgáltató kizárólag az ingatlanhasználóval fennálló jogviszony tartama alatt, valamint e jogviszony megszűnését követően a jogszabályokban előírt iratmegőrzési kötelezettség tartama alatt kezelheti ezen adatokat.

1. **A díjfizetés rendje, kedvezmények és mentességek**

**8.§** (1)Az ingatlanhasználó a közszolgáltatás igénybevételéért díjat fizet, amelynek mértékét törvény és miniszteri rendelet határozza meg. A közszolgáltató a saját, valamint az Önkormányzat hivatalos honlapján teszi közzé a közszolgáltatásért fizetendő díjtételeket.

(2) Az ingatlanhasználó mentesül a közszolgáltatás igénybevételének és a díjfizetés kötelezettsége alól, ha a nem lakott vagy használt, továbbá beépítetlen ingatlanon szilárd hulladék nem keletkezik és ennek tényét írásban jelzi a Közszolgáltatónak. A díjfizetés alóli mentesség a bejelentést követő hónap első napjától kezdődik.

**9.§** (1) Mentesül a díjfizetési kötelezettség alól

1. azon ingatlanhasználó, aki 70. életévét betöltötte és egyszemélyes háztartásban él;
2. azon ingatlanhasználók, akik közös háztartásban élnek és betöltötték 70. életévüket.

(2) A díjfizetés alóli mentesülés azzal a hónappal kezdődik, amelynek 15. napjáig az ingatlanhasználó betölti a 70. életévét.

(3)[[11]](#footnote-11) A díjfizetés kötelezettség alóli mentességre való jogosultságot az Önkormányzat által kiadott hatósági bizonyítvánnyal kell igazolni. Az igazolást kérelemre a Vecsési Polgármesteri Hivatal Igazgatási Osztálya adja ki a kérelmező írásbeli nyilatkozata, valamint a rendelkezésére álló hivatalos nyilvántartások adatai alapján.

**10.§** (1) 50%-os díjfizetési kedvezmény igényelhető abban az esetben, ha a fizetésre kötelezett háztartás két fős és egyikük betöltötte 70. életévét. A kedvezményes díjfizetés azzal a hónappal kezdődik, amelynek 15. napjáig az ingatlanhasználó betölti a 70. életévét.

(2)[[12]](#footnote-12) A díjfizetési kedvezményre való jogosultságot az Önkormányzat által kiadott hatósági bizonyítvánnyal kell igazolni. Az igazolást kérelemre a Vecsési Polgármesteri Hivatal Igazgatási Osztálya adja ki a kérelmező írásbeli nyilatkozata, valamint a rendelkezésére álló hivatalos nyilvántartások adatai alapján*.*

**11.§[[13]](#footnote-13)** (1) 60 literes gyűjtőedény használatára kizárólag a lakóingatlant egyedül és életvitelszerűen használó természetes személy jogosult. A jogosultságot az Önkormányzat által kiadott hatósági bizonyítvánnyal kell igazolni. Az igazolást kérelemre a Vecsési Polgármesteri Hivatal Igazgatási Osztálya adja ki a kérelmező írásbeli nyilatkozata, valamint a rendelkezésére álló hivatalos nyilvántartások adatai alapján.

(2) Azon társasházi lakás megnevezésű albetét esetén, ahol az ingatlanhasználó rendelkezik az (1) bekezdés szerinti hatósági bizonyítvánnyal, a tulajdonosi közösség a közösen használt gyűjtőedények összűrtartalmának megállapításánál jogosult 60 literes űrtartalmat figyelembe venni.

**12.§[[14]](#footnote-14)** E rendeletben foglalt mentességek és kedvezmények kizárólag abban az esetben érvényesíthetőek, ha a kérelemben megadott cím a kérelmező vagy kérelmezők bejelentett, állandó lakóhelye.

**5. Közterületek tisztántartása[[15]](#footnote-15)**

**13. §** (1) A közterületek rendszeres tisztántartásáról, a zöldterületek, parkok fenntartásáról egyrészt az Önkormányzat a Vecsési Városgondnok Nonprofit Kft. útján, másrészt az érintett ingatlantulajdonosok, bérlők, használók (a továbbiakban együtt: ingatlantulajdonos) a helyi környezet védelméről szóló önkormányzati rendelet alapján gondoskodnak.

(2) A téli hóeltakarítás, síkosságmentesítés az önkormányzat tulajdonában, kezelésében lévő utakon, közterületeken a Vecsési Városgondnok Nonprofit Kft. feladata.

(3) Síkosság elleni védekezéshez elsősorban környezetkímélő anyagokat kell használni. Klorid tartalmú vegyszerek használata zöldterületen és annak közvetlen környékén tilos.

(4) Közterület szennyeződésével, rongálódásával járó tevékenységnél a szennyeződés és rongálódás előidézője azonnal, de legkésőbb a tevékenysége befejezésekor köteles a közterületet tiszta, illetve eredeti állapotba hozni.

Ezen kötelezettség elmulasztása esetén a jegyző az okozó költségének terhére a munkát elvégeztetheti.

**6.[[16]](#footnote-16) Záró rendelkezések**

**14. §[[17]](#footnote-17)** (1) A rendelet 2013. október 1-jén lép hatályba.

(2) E rendelet hatályba lépésével egyidejűleg hatályát veszti Vecsés Város Önkormányzatának a hulladékkezelési közszolgáltatásról és a köztisztaság fenntartásának egyéb szabályairól szóló 13/2002. (VIII.8.) számú rendelete és az azt módosító 19/2002. (XII.18.), a 16/2003. (IX.16.), a 19/2003. (XI.25.), a 22/2003. (XII.16.), a 16/2004. (IV.21.), a 31/2004. (XII.21.), a 1/2005. (I.18.), a 35/2005. (XII.20.), a 11/2006. (IV.27.), a 8/2007. (III.22.), a 28/2007. (XI.29.), a 16/2012. (V.24.), a 21/2012. (VII.26.) és a 17/2013. (VIII.1.) önkormányzati rendelet.

**Vecsés, 2013. szeptember 17.**

**Szlahó Csaba Mohainé Jakab Anikó**

**polgármester jegyző**

**A rendelet kihirdetve: 2013. szeptember 19. Mohainé Jakab Anikó jegyző**

1. Módosította a 14/2015. (VII.30.) ör. 1. §-a; hatályos: 2015. augusztus 1-jétől. [↑](#footnote-ref-1)
2. Módosította a 14/2015. (VII.30.) ör. 2. §-a; hatályos: 2015. augusztus 1-jétől. [↑](#footnote-ref-2)
3. Hatályon kívül helyezte a 8/2016. (IV.28.) ör. 9. §-a; hatályos: 2016. május 1-jtől [↑](#footnote-ref-3)
4. Módosította a 8/2016. (IV.28.) ör. 1. §-a; hatályos: 2016. május 1-jétől. [↑](#footnote-ref-4)
5. Módosította a 8/2016. (IV.28.) ör. 2. §-a; hatályos: 2016. augusztus 1-jétől. [↑](#footnote-ref-5)
6. Kiegészítette a 8/2016. (IV.28.) ör. 2. §-a; hatályos: 2016. május 1-jétől [↑](#footnote-ref-6)
7. Kiegészítette a 8/2016. (IV.28.) ör. 2. §-a; hatályos: 2016. május 1-jétől [↑](#footnote-ref-7)
8. Módosította 8/2016. (IV.28.) ör. 3. §-a; hatályos: 2016. május 1-jétől. [↑](#footnote-ref-8)
9. Kiegészítette a 8/2016. (IV.28.) ör. 3. §-a; hatályos: 2016. május 1-jétől [↑](#footnote-ref-9)
10. Módosította a 8/2016. (IV.28.) ör. 4. §-a; hatályos: 2016. május 1-jétől. [↑](#footnote-ref-10)
11. Módosította a 8/2016. (IV.28.) ör. 5. §-a; hatályos: 2016. május 1-jétől [↑](#footnote-ref-11)
12. Módosította a 8/2016. (IV.28.) ör. 6. §-a; hatályos: 2016. május 1-jétől [↑](#footnote-ref-12)
13. Módosította a 8/2016. (IV.28.) ör. 7. §-a; hatályos: 2016. május 1-jétől [↑](#footnote-ref-13)
14. Módosította a 8/2016. (IV.28.) ör. 8. §-a; hatályos: 2016. május 1-jétől [↑](#footnote-ref-14)
15. Módosította a 20/2016. (XII.15.) ör. 1. §-a; hatályos: 2016. december 15-től [↑](#footnote-ref-15)
16. Módosította a 20/2016. (XII.15.) ör. 2. §-a; hatályos: 2016. december 15-től [↑](#footnote-ref-16)
17. Módosította a 20/2016. (XII.15.) ör. 2. §-a; hatályos: 2016. december 15-től [↑](#footnote-ref-17)